CELEX: 32007R0318
Language: el
Date: 2007-03-23 00:00:00
Title: Κανονισμός (ΕΚ) αριθ. 318/2007 της Επιτροπής, της 23ης Μαρτίου 2007 , για καθορισμό των υγειονομικών όρων για εισαγωγές ορισμένων πτηνών στην Κοινότητα και για καθορισμό των συνθηκών της περιόδου απομόνωσης (καραντίνας) (Κείμενο που παρουσιάζει ενδιαφέρον για τον ΕΟΧ)

24.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/7
            
         
      ΚΑΝΟΝΙΣΜΌΣ (ΕΚ) αριθ. 318/2007 ΤΗΣ ΕΠΙΤΡΟΠΉΣ
   
   της 23ης Μαρτίου 2007
   για καθορισμό των υγειονομικών όρων για εισαγωγές ορισμένων πτηνών στην Κοινότητα και για καθορισμό των συνθηκών της περιόδου απομόνωσης (καραντίνας)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 10 παράγραφος 3 δεύτερο εδάφιο και το άρθρο 10 παράγραφος 4 πρώτο εδάφιο,
   την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα 1 του παραρτήματος Α της οδηγίας 90/425/ΕΟΚ (2), και ιδίως το άρθρο 17 παράγραφος 2 στοιχείο β), το άρθρο 17 παράγραφος 3 και το άρθρο 18 παράγραφος 1 πρώτη και τέταρτη περίπτωση,
   Εκτιμώντας τα ακόλουθα:
   
               (1)
            
            
               Η απόφαση 2000/666/ΕΚ της Επιτροπής, της 16ης Οκτωβρίου 2000, για τον καθορισμό των υγειονομικών όρων και των όρων κτηνιατρικής πιστοποίησης για την εισαγωγή πτηνών άλλων πλην των πουλερικών και για τον καθορισμό των συνθηκών της περιόδου απομόνωσης (καραντίνας) (3), καθορίζει τους όρους υγειονομικού ελέγχου για τις εισαγωγές ορισμένων πτηνών άλλων πλην των πουλερικών, όπως διευκρινίζεται στην εν λόγω απόφαση, καθώς και τις απαιτήσεις ως προς την απομόνωση (καραντίνα) των πτηνών αυτών.
            
         
               (2)
            
            
               Μετά τις εστίες εμφάνισης του ασιατικού στελέχους του υψηλής παθογονικότητας ιού της γρίπης των πτηνών στη Νοτιοανατολική Ασία το 2004, η Επιτροπή εξέδωσε αρκετές αποφάσεις για την απαγόρευση, μεταξύ άλλων, των εισαγωγών πτηνών άλλων πλην των πουλερικών από τις πληγείσες τρίτες χώρες.
            
         
               (3)
            
            
               Μετά την εξάπλωση του ασιατικού στελέχους του ιού της γρίπης των πτηνών στην Ευρώπη, που προκλήθηκε από τα αποδημητικά πτηνά, και μετά την εμφάνιση κρούσματος γρίπης των πτηνών του ασιατικού στελέχους του ιού σε εγκατάσταση απομόνωσης στο Ηνωμένο Βασίλειο, εκδόθηκε η απόφαση 2005/760/ΕΚ της Επιτροπής, της 27ης Οκτωβρίου 2005, για τη λήψη ορισμένων μέτρων προστασίας όσον αφορά την εισαγωγή πτηνών σε αιχμαλωσία (4) λόγω της υψηλής παθογονικότητας γρίπης των πτηνών σε ορισμένες τρίτες χώρες. Με την προαναφερόμενη απόφαση αναστέλλονται οι εισαγωγές πτηνών άλλων πλην των πουλερικών από όλες τις τρίτες χώρες λόγω των κινδύνων που οφείλονται στα προσβεβλημένα άγρια πτηνά.
            
         
               (4)
            
            
               Για να καταρτιστεί κατάλογος των κινδύνων που συνδέονται με την εισαγωγή πτηνών σε αιχμαλωσία, η Επιτροπή, στις 13 Απριλίου 2005, ζήτησε από την Ευρωπαϊκή Αρχή για την Ασφάλεια των Τροφίμων (ΕΑΑΤ) να παρέχει επιστημονική γνώμη σχετικά με τους κινδύνους που συνδέονται με την εισαγωγή, από τρίτες χώρες, πτηνών που συλλαμβάνονται απευθείας από την άγρια πανίδα και πτηνών που έχουν εκτραφεί σε αιχμαλωσία.
            
         
               (5)
            
            
               Σε συνέχεια του αιτήματος αυτού, η ομάδα της ΕΑΑΤ για την υγεία και την καλή μεταχείριση των ζώων εξέδωσε, κατά τη συνεδρίασή της στις 26 και 27 Οκτωβρίου 2006, επιστημονική γνώμη σχετικά με τους κινδύνους για την υγεία και την καλή μεταχείριση των ζώων που συνδέονται με την εισαγωγή άγριων πτηνών εκτός των πουλερικών στην Κοινότητα. Στην εν λόγω επιστημονική γνώμη προσδιορίζονται πιθανά εργαλεία και επιλογές που μπορούν να μειώσουν κάθε εντοπιζόμενο κίνδυνο για την υγεία των ζώων που συνδέεται με την εισαγωγή πτηνών εκτός των πουλερικών.
            
         
               (6)
            
            
               Λαμβανομένων υπόψη των συμπερασμάτων και των συστάσεων που ορίζονται στην επιστημονική γνώμη της ΕΑΑΤ, οι απαιτήσεις της απόφασης 2000/666/ΕΚ πρέπει να αναθεωρηθούν.
            
         
               (7)
            
            
               Η επιστημονική γνώμη της ΕΑΑΤ επισημαίνει, ιδίως, το γεγονός ότι τα δεδομένα σχετικά με την εισαγωγή τέτοιων πτηνών σπανίζουν. Πρέπει, επομένως, να εξεταστεί η περαιτέρω συλλογή δεδομένων για τις εισαγωγές αυτές.
            
         
               (8)
            
            
               Μία από τις συστάσεις της επιστημονικής γνώμης της ΕΑΑΤ αφορά τους ελέγχους που διενεργούνται στις τρίτες χώρες οι οποίες εξάγουν πτηνά εκτός των πουλερικών στην Κοινότητα. Οι βελτιώσεις στη χώρα εξαγωγής αναμένεται να έχουν μέγιστο αντίκτυπο στη μείωση της πιθανότητας εμφάνισης μολυσμένων πτηνών προς εισαγωγή στην Κοινότητα. Για το λόγο αυτό, ο παρών κανονισμός πρέπει να προβλέπει όρους εισαγωγής κατά τρόπον ώστε να επιτρέπονται μόνον οι εισαγωγές από τις τρίτες χώρες που επιτρέπεται να εξάγουν τέτοια πτηνά στην Κοινότητα.
            
         
               (9)
            
            
               Μια άλλη σύσταση της ΕΑΑΤ αφορά την εισαγωγή πτηνών που συλλαμβάνονται απευθείας από την άγρια πανίδα. Στην επιστημονική γνώμη προσδιορίζεται ο κίνδυνος που προκαλείται από τα πτηνά που ενδέχεται να έχουν προσβληθεί λόγω πλευρικής μετάδοσης από άλλα προσβεβλημένα άγρια πτηνά και από το μολυσμένο περιβάλλον, καθώς επίσης και μέσω μετάδοσης της νόσου από προσβεβλημένα πουλερικά. Συνεκτιμώντας το ρόλο που διαδραματίζουν τα άγρια αποδημητικά πτηνά για την εξάπλωση της γρίπης των πτηνών από την Ασία στην Ευρώπη το 2005 και το 2006, είναι σκόπιμο να περιοριστούν οι εισαγωγές πτηνών εκτός των πουλερικών μόνο σε πτηνά που εκτρέφονται σε αιχμαλωσία.
            
         
               (10)
            
            
               Σπανίως υπάρχει δυνατότητα διάκρισης με βεβαιότητα μεταξύ των πτηνών που έχουν συλληφθεί απευθείας από την άγρια πανίδα και των πτηνών που εκτρέφονται σε αιχμαλωσία. Μπορούν να εφαρμοστούν μέθοδοι σήμανσης και στα δύο είδη πτηνών χωρίς δυνατότητα διάκρισης μεταξύ τους. Κατά συνέπεια, είναι σκόπιμο οι εισαγωγές πτηνών εκτός των πουλερικών να περιοριστούν στις εγκαταστάσεις εκτροφής που έχουν εγκριθεί από την αρμόδια αρχή της τρίτης χώρας εξαγωγής και να οριστούν ορισμένες ελάχιστες προϋποθέσεις για την έγκριση αυτή.
            
         
               (11)
            
            
               Ορισμένες εισαγωγές πτηνών καλύπτονται από άλλες κοινοτικές νομοθετικές πράξεις. Επομένως, πρέπει να εξαιρεθούν από το πεδίο εφαρμογής του παρόντος κανονισμού.
            
         
               (12)
            
            
               Ο κίνδυνος για την υγεία των ζώων που συνδέεται με την εισαγωγή στην Κοινότητα περιστεριών αγώνων που πρόκειται να ελευθερωθούν ώστε να επιστρέψουν στον τόπο προέλευσής τους επιβάλλει την εξαίρεση των περιστεριών αγώνων από το πεδίο εφαρμογής του παρόντος κανονισμού.
            
         
               (13)
            
            
               Επιπροσθέτως, σε ορισμένες τρίτες χώρες, οι όροι υγείας των ζώων είναι ισοδύναμοι με εκείνους που προβλέπονται στην κοινοτική νομοθεσία. Κατά συνέπεια, οι εισαγωγές πτηνών από τις χώρες αυτές πρέπει να εξαιρεθούν από το πεδίο εφαρμογής του παρόντος κανονισμού.
            
         
               (14)
            
            
               Τα κράτη μέλη πρέπει να διαβιβάζουν στην Επιτροπή ορισμένες πληροφορίες σχετικά με τις εγκεκριμένες εγκαταστάσεις και κέντρα απομόνωσης ώστε να καταστεί δυνατό η Επιτροπή να δημοσιεύσει και να επικαιροποιεί έναν κατάλογο των εγκεκριμένων εγκαταστάσεων και κέντρων απομόνωσης. Είναι σκόπιμο ο εν λόγω κατάλογος να ενσωματωθεί στο παράρτημα του παρόντος κανονισμού.
            
         
               (15)
            
            
               Είναι σκόπιμο να οριστούν περαιτέρω διαδικασίες εισαγωγής όσον αφορά τη μεταφορά από το συνοριακό σταθμό ελέγχου στις εγκεκριμένες εγκαταστάσεις ή κέντρα απομόνωσης μετά την είσοδο στην Κοινότητα, ώστε να εξασφαλίζεται η άφιξη των εισαγόμενων πτηνών στην καθορισμένη εγκεκριμένη εγκατάσταση ή κέντρο απομόνωσης εντός εύλογης χρονικής περιόδου.
            
         
               (16)
            
            
               Η οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (5), εκδόθηκε προκειμένου να συνεκτιμηθεί η εμπειρία που αποκτήθηκε ως προς τον έλεγχο της γρίπης των πτηνών τα τελευταία χρόνια. Με βάση την ανωτέρω οδηγία εκδόθηκε η απόφαση 2006/437/ΕΚ της Επιτροπής, της 4ης Αυγούστου 2006, για την έγκριση διαγνωστικού εγχειριδίου για τη γρίπη των πτηνών όπως προβλέπεται στην οδηγία 2005/94/ΕΚ του Συμβουλίου (6) (το διαγνωστικό εγχειρίδιο), η οποία ορίζει, σε κοινοτικό επίπεδο, διαγνωστικές μεθόδους, μεθόδους δειγματοληψίας και κριτήρια για την αξιολόγηση των αποτελεσμάτων των εργαστηριακών δοκιμών για την επιβεβαίωση εστίας γρίπης των πτηνών. Η απόφαση αυτή πρέπει να συνεκτιμηθεί κατά τον καθορισμό των συστημάτων διεξαγωγής δοκιμασιών για γρίπη των πτηνών στις εγκεκριμένες εγκαταστάσεις και κέντρα απομόνωσης στο πλαίσιο του παρόντος κανονισμού.
            
         
               (17)
            
            
               Πρέπει επίσης να προβλεφθούν ορισμένες παρεκκλίσεις για τα πτηνά που διαπιστώνεται ότι έχουν μολυνθεί από γρίπη των πτηνών χαμηλής παθογονικότητας και ψευδοπανώλης των πτηνών σε εγκεκριμένη εγκατάσταση ή κέντρο απομόνωσης στις περιπτώσεις όπου η εμφάνιση της νόσου δεν θέτει σε κίνδυνο την κατάσταση της υγείας των ζώων στην Κοινότητα.
            
         
               (18)
            
            
               Για λόγους σαφήνειας της κοινοτικής νομοθεσίας, η απόφαση 2000/666/ΕΚ πρέπει να καταργηθεί και να αντικατασταθεί από τον παρόντα κανονισμό.
            
         
               (19)
            
            
               Λόγω των αυστηρότερων όρων που αφορούν την υγεία των ζώων, οι οποίοι θεσπίζονται με τον παρόντα κανονισμό, η απόφαση 2005/760/ΕΚ πρέπει να καταργηθεί.
            
         
               (20)
            
            
               Πρέπει να θεσπιστούν μεταβατικά μέτρα για τις εγκαταστάσεις ή τα κέντρα απομόνωσης που έχουν εγκριθεί βάσει της απόφασης 2000/666/ΕΚ, έτσι ώστε να γίνει δυνατό να συνεχιστούν οι εισαγωγές μέσω αυτών των εγκαταστάσεων και κέντρων έως ότου χορηγηθεί έγκριση βάσει του παρόντος κανονισμού.
            
         
               (21)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει τους όρους υγείας των ζώων για τις εισαγωγές ορισμένων πτηνών στην Κοινότητα, από τις τρίτες χώρες και τα τμήματα τρίτων χωρών που αναφέρονται στο παράρτημα Ι, και τις συνθήκες της περιόδου απομόνωσης (καραντίνας) για τις εισαγωγές αυτές.
   Άρθρο 2
   Πεδίο εφαρμογής
   Ο παρών κανονισμός εφαρμόζεται για τα ζώα της ομοταξίας των πτηνών.
   Εντούτοις, δεν ισχύει για:
   
               α)
            
            
               τις κατοικίδιες όρνιθες, γαλοπούλες, φραγκόκοτες, πάπιες, χήνες, ορτύκια, περιστέρια, φασιανούς, πέρδικες και στρουθιονίδες (Ratitae) που εκτρέφονται ή φυλάσσονται σε αιχμαλωσία με σκοπό την εκτροφή, την παραγωγή κρέατος ή αυγών για κατανάλωση ή την ανανέωση των αποθεμάτων θηραμάτων («πουλερικά»)·
            
         
               β)
            
            
               τα πτηνά που εισάγονται για προγράμματα διατήρησης που έχουν εγκριθεί από την αρμόδια αρχή στο κράτος μέλος προορισμού·
            
         
               γ)
            
            
               τα ζώα συντροφιάς που αναφέρονται στην τρίτη παράγραφο του άρθρου 1 της οδηγίας 92/65/ΕΟΚ και συνοδεύουν τον ιδιοκτήτη τους·
            
         
               δ)
            
            
               τα ζώα που προορίζονται για ζωολογικούς κήπους, τσίρκα, λούνα παρκ και εργαστήρια πειραμάτων·
            
         
               ε)
            
            
               τα πτηνά που προορίζονται για εγκεκριμένους οργανισμούς, ινστιτούτα ή κέντρα σύμφωνα με το άρθρο 13 της οδηγίας 92/65/ΕΟΚ·
            
         
               στ)
            
            
               τα περιστέρια αγώνων που εισάγονται στο έδαφος της Κοινότητας από μια γειτονική τρίτη χώρα στην οποία κατοικούν και στη συνέχεια ελευθερώνονται αμέσως ώστε να επιστρέψουν στη συγκεκριμένη τρίτη χώρα·
            
         
               ζ)
            
            
               τα πτηνά που εισάγονται από την Ανδόρρα, το Λιχτενστάιν, το Μονακό, τη Νορβηγία, το Σαν Μαρίνο, την Ελβετία και το Κράτος της Πόλης του Βατικανού.
            
         Άρθρο 3
   Ορισμοί
   Για τους σκοπούς της παρούσας οδηγίας, ισχύουν οι ορισμοί της οδηγίας 2005/94/ΕΚ του Συμβουλίου.
   Ισχύουν επίσης οι ακόλουθοι ορισμοί:
   
               α)
            
            
               «πτηνά» είναι τα ζώα της ομοταξίας των πτηνών εξαιρουμένων εκείνων που αναφέρονται στο άρθρο 2 στοιχεία α) έως στ)·
            
         
               β)
            
            
               «εγκεκριμένη εγκατάσταση εκτροφής» είναι:
               
                           i)
                        
                        
                           μια εγκατάσταση που χρησιμοποιείται αποκλειστικά για την εκτροφή πτηνών· και
                        
                     
                           ii)
                        
                        
                           που επιθεωρήθηκε και εγκρίθηκε από την αρμόδια αρχή της εξάγουσας τρίτης χώρας ως εγκατάσταση που πληροί τους όρους του άρθρου 4 και του παραρτήματος ΙΙ·
                        
                     
         
               γ)
            
            
               «πτηνά που εκτρέφονται σε αιχμαλωσία» είναι τα πτηνά που δεν έχουν συλληφθεί απευθείας από την άγρια πανίδα αλλά γεννήθηκαν και μεγάλωσαν σε αιχμαλωσία από γονείς που ζευγάρωσαν είτε των οποίων οι γαμέτες μεταφέρθηκαν με διαφορετικό τρόπο σε αιχμαλωσία·
            
         
               δ)
            
            
               «σημασμένος και χωρίς ραφή ποδοδακτύλιος» είναι ένας δακτύλιος ή μια ταινία σε συνεχή κύκλο χωρίς διακοπή ή ένωση, που δεν έχει υποστεί οιαδήποτε θερμική κατεργασία, σε μέγεθος που δεν μπορεί να αφαιρεθεί από το πτηνό όταν το πόδι του έχει αναπτυχθεί πλήρως, ο οποίος εφαρμόζεται τις πρώτες ημέρες της ζωής του πτηνού και κατασκευάζεται εμπορικά για το σκοπό αυτό·
            
         
               ε)
            
            
               «εγκεκριμένη εγκατάσταση απομόνωσης» είναι ένας χώρος, εκτός από τα κέντρα απομόνωσης:
               
                           i)
                        
                        
                           στον οποίο διαμένουν εισαγόμενα πτηνά σε απομόνωση·
                        
                     
                           ii)
                        
                        
                           ο οποίος έχει επιθεωρηθεί και εγκριθεί από την αρμόδια αρχή ως προς την τήρηση των ελάχιστων προϋποθέσεων που ορίζονται στο άρθρο 6 και στο παράρτημα IV·
                        
                     
         
               στ)
            
            
               «εγκεκριμένο κέντρο απομόνωσης» είναι ένας χώρος:
               
                           i)
                        
                        
                           στον οποίο διαμένουν εισαγόμενα πτηνά σε απομόνωση·
                        
                     
                           ii)
                        
                        
                           ο οποίος περιλαμβάνει αριθμό μονάδων λειτουργικώς και φυσικώς διαχωρισμένων η μία από την άλλη, και στον οποίο κάθε μονάδα περιλαμβάνει μόνο πτηνά από την ίδια αποστολή, υπό το ίδιο υγειονομικό καθεστώς, τα οποία συνεπώς αποτελούν μία επιδημιολογική μονάδα·
                        
                     
                           iii)
                        
                        
                           ο οποίος έχει επιθεωρηθεί και εγκριθεί από την αρμόδια αρχή ως προς την τήρηση των ελάχιστων προϋποθέσεων που ορίζονται στο άρθρο 6 και στο παράρτημα IV·
                        
                     
         
               ζ)
            
            
               «πτηνά-δείκτες» είναι πτηνά τα οποία χρησιμοποιούνται για σκοπούς διάγνωσης κατά τη διάρκεια της περιόδου απομόνωσης·
            
         
               η)
            
            
               «εγχειρίδιο διαγνωστικής» είναι το εγχειρίδιο διαγνωστικής για τη γρίπη των πτηνών που προβλέπεται στο παράρτημα της απόφασης 2006/437/ΕΚ·
            
         
               θ)
            
            
               «τοπική κτηνιατρική μονάδα (ΤΚΜ)» είναι κάθε τοπική αρχή ενός κράτους μέλους η οποία έχει οριστεί σχετικά.
            
         Άρθρο 4
   Εγκεκριμένες εγκαταστάσεις εκτροφής
   Οι εισαγωγές πτηνών από εγκεκριμένες εγκαταστάσεις εκτροφής επιτρέπεται εφόσον πληρούνται οι ακόλουθοι όροι:
   
               α)
            
            
               η εγκατάσταση εκτροφής πρέπει να έχει εγκριθεί από την αρμόδια αρχή σύμφωνα με τους όρους του παραρτήματος ΙΙ και να της έχει αποδοθεί αριθμός έγκρισης.
            
         
               β)
            
            
               αυτός ο αριθμός έγκρισης πρέπει να έχει κοινοποιηθεί από την εν λόγω αρχή στην Επιτροπή·
            
         
               γ)
            
            
               το όνομα και ο αριθμός έγκρισης της εγκατάστασης εκτροφής πρέπει να περιλαμβάνονται σε κατάλογο εγκαταστάσεων εκτροφής τον οποίο καταρτίζει η Επιτροπή·
            
         
               δ)
            
            
               η αρμόδια αρχή ανακαλεί ή αναστέλλει την έγκριση της εγκατάστασης εκτροφής εάν δεν πληρούνται πλέον οι όροι του παραρτήματος ΙΙ και ενημερώνει αμέσως την Επιτροπή σχετικά.
            
         Άρθρο 5
   Όροι που αφορούν τις εισαγωγές
   Οι εισαγωγές πτηνών από εγκεκριμένες εγκαταστάσεις εκτροφής σύμφωνα με το άρθρο 4 πληρούν τους ακόλουθους όρους:
   
               α)
            
            
               τα πτηνά εκτρέφονται σε αιχμαλωσία·
            
         
               β)
            
            
               τα πτηνά προέρχονται από τρίτες χώρες ή τμήματα τρίτων χωρών που αναφέρονται στο παράρτημα Ι·
            
         
               γ)
            
            
               τα πτηνά έχουν υποβληθεί σε εργαστηριακή δοκιμή ανίχνευσης ιών 7 έως 14 ημέρες πριν από την αποστολή με αρνητικά αποτελέσματα για οποιαδήποτε μορφή γρίπης των πτηνών και ιού της ψευδοπανώλης των πτηνών·
            
         
               δ)
            
            
               τα πτηνά δεν έχουν εμβολιαστεί κατά της γρίπης των πτηνών·
            
         
               ε)
            
            
               τα πτηνά συνοδεύονται από υγειονομικό πιστοποιητικό σύμφωνα με το υπόδειγμα του παραρτήματος ΙΙΙ («υγειονομικό πιστοποιητικό των ζώων»)·
            
         
               στ)
            
            
               τα πτηνά έχουν ταυτοποιηθεί με ατομικό αριθμό ταυτοποίησης μέσω ατομικά σημασμένου και χωρίς ραφή ποδοδακτυλίου ή μέσω ηλεκτρονικού αναμεταδότη σύμφωνα με το άρθρο 66 παράγραφος 2 του κανονισμού (ΕΚ) αριθ. 865/2006 της Επιτροπής (7)·
            
         
               ζ)
            
            
               ο ατομικός αριθμός ταυτοποίησης του ποδοδακτυλίου ή του ηλεκτρονικού αναμεταδότη που προβλέπεται στο στοιχείο στ) περιλαμβάνει τουλάχιστον τις εξής πληροφορίες:
               
                           —
                        
                        
                           τον κωδικό ISO της εξάγουσας τρίτης χώρας που πραγματοποιεί την ταυτοποίηση,
                        
                     
                           —
                        
                        
                           μοναδικό αριθμό σειράς·
                        
                     
         
               η)
            
            
               ο ατομικός αριθμός ταυτοποίησης που προβλέπεται στο στοιχείο στ) είναι καταχωρισμένος στο πιστοποιητικό υγείας του ζώου·
            
         
               θ)
            
            
               τα πτηνά μεταφέρονται σε νέους περιέκτες που στο εξωτερικό μέρος φέρουν ατομικό αριθμό ταυτοποίησης ο οποίος πρέπει να αντιστοιχεί στον αριθμό ταυτοποίησης που αναφέρεται στο πιστοποιητικό υγείας του ζώου.
            
         Άρθρο 6
   Εγκεκριμένες εγκαταστάσεις και εγκεκριμένα κέντρα απομόνωσης
   1.   Ο κατάλογος των εγκαταστάσεων και των κέντρων απομόνωσης που πληρούν τις ελάχιστες προϋποθέσεις του παραρτήματος IV περιλαμβάνεται στο παράρτημα V.
   2.   Τα κράτη μέλη κοινοποιούν στην Επιτροπή και στα λοιπά κράτη μέλη κατάλογο με:
   
               α)
            
            
               τους αριθμούς έγκρισης των εγκεκριμένων εγκαταστάσεων ή κέντρων απομόνωσης που βρίσκονται στο έδαφός τους· και
            
         
               β)
            
            
               το όνομα και τον αριθμό Traces της ΤΚΜ που είναι αρμόδια για τις εν λόγω εγκαταστάσεις ή κέντρα.
            
         Άρθρο 7
   Απευθείας μεταφορά πτηνών σε εγκεκριμένες εγκαταστάσεις ή κέντρα απομόνωσης
   Τα πτηνά μεταφέρονται απευθείας από το συνοριακό σταθμό ελέγχου σε εγκεκριμένη εγκατάσταση ή κέντρο απομόνωσης μέσα σε κλωβούς ή δικτυωτά κιβώτια.
   Ο συνολικός χρόνος ταξιδιού από τον εν λόγω σταθμό προς τη συγκεκριμένη εγκατάσταση ή κέντρο απομόνωσης δεν πρέπει κατά κανόνα να υπερβαίνει τις εννέα ώρες.
   Όταν για το ταξίδι χρησιμοποιούνται οχήματα, πρέπει να σφραγιστούν από τις αρμόδιες αρχές με απαραβίαστη σφραγίδα.
   Άρθρο 8
   Βεβαίωση
   Οι εισαγωγείς ή οι αντιπρόσωποί τους παρέχουν γραπτή βεβαίωση, σε μία επίσημη γλώσσα του κράτους μέλους εισόδου, υπογεγραμμένη από τον αρμόδιο για την εγκατάσταση ή το κέντρο απομόνωσης, όπου βεβαιώνεται ότι τα πτηνά θα γίνουν δεκτά προς απομόνωση.
   Στη βεβαίωση αυτή:
   
               α)
            
            
               αναφέρεται εμφανώς το όνομα, η διεύθυνση και ο αριθμός έγκρισης της εγκατάστασης ή του κέντρου απομόνωσης·
            
         
               β)
            
            
               αποστέλλεται στο σταθμό συνοριακής επιθεώρησης με μήνυμα ηλεκτρονικού ταχυδρομείου ή με τηλεομοιοτυπία πριν από την άφιξη της αποστολής στον εν λόγω σταθμό ή επιδεικνύεται από τον εισαγωγέα ή τον αντιπρόσωπό του πριν από την έξοδο των πτηνών από το σταθμό συνοριακής επιθεώρησης.
            
         Άρθρο 9
   Διαμετακόμιση των πτηνών στην Κοινότητα
   Όταν τα πτηνά εισέρχονται στην Κοινότητα μέσω άλλου κράτους μέλους από το κράτος μέλος προορισμού, λαμβάνονται όλα τα δέοντα μέτρα για να εξασφαλιστεί ότι η αποστολή θα φθάσει στο κράτος μέλος προορισμού.
   Άρθρο 10
   Παρακολούθηση της μεταφοράς των πτηνών
   1.   Όταν η κοινοτική νομοθεσία προβλέπει παρακολούθηση των πτηνών από το συνοριακό σταθμό ελέγχου έως την εγκεκριμένη εγκατάσταση ή κέντρο απομόνωσης στον τόπο προορισμού, ανταλλάσσονται οι εξής πληροφορίες:
   
               α)
            
            
               ο αρμόδιος επίσημος κτηνίατρος του συνοριακού σταθμού ελέγχου κοινοποιεί στην αρμόδια αρχή που είναι υπεύθυνη για την εγκεκριμένη εγκατάσταση ή κέντρο απομόνωσης στον τόπο προορισμού της αποστολής, τον τόπο προέλευσης και τον τόπο προορισμού των πτηνών, μέσω του δικτύου Traces·
            
         
               β)
            
            
               το άτομο που είναι υπεύθυνο για την εγκεκριμένη εγκατάσταση ή κέντρο απομόνωσης στον τόπο προορισμού κοινοποιεί στον επίσημο κτηνίατρο που είναι υπεύθυνος για την εγκεκριμένη εγκατάσταση ή κέντρο στον τόπο προορισμού την άφιξη της αποστολής στον προορισμό της, με μήνυμα ηλεκτρονικού ταχυδρομείου ή με τηλεομοιοτυπία, εντός μιας εργάσιμης ημέρας από την ημερομηνία άφιξης της αποστολής στην εγκατάσταση ή στο κέντρο απομόνωσης·
            
         
               γ)
            
            
               ο επίσημος κτηνίατρος που είναι υπεύθυνος για την εγκεκριμένη εγκατάσταση ή κέντρο απομόνωσης στον τόπο προορισμού της αποστολής κοινοποιεί, μέσω του δικτύου Traces, την άφιξη της αποστολής στον προορισμό της, στον επίσημο κτηνίατρο που είναι υπεύθυνος για το συνοριακό σταθμό ελέγχου και ο οποίος του κοινοποίησε την αποστολή, εντός τριών εργάσιμων ημερών από την ημερομηνία άφιξης της αποστολής στην εγκατάσταση ή στο κέντρο απομόνωσης.
            
         2.   Αν επιβεβαιωθεί στην αρμόδια αρχή που είναι υπεύθυνη για το συνοριακό σταθμό ελέγχου ότι τα πτηνά που σύμφωνα με τη δήλωση προορίζονται για εγκεκριμένη εγκατάσταση ή κέντρο απομόνωσης δεν έχουν φτάσει στον προορισμό τους εντός τριών εργάσιμων ημερών από την εκτιμώμενη ημερομηνία άφιξης της αποστολής στην εγκατάσταση ή στο κέντρο απομόνωσης, η αρμόδια αρχή λαμβάνει τα δέοντα μέτρα σχετικά με τον υπεύθυνο της αποστολής.
   Άρθρο 11
   Διατάξεις για την περίοδο απομόνωσης (καραντίνα)
   1.   Τα πτηνά πρέπει να διατηρούνται σε απομόνωση σε εγκεκριμένη εγκατάσταση ή κέντρο απομόνωσης επί 30 ημέρες τουλάχιστον («περίοδος απομόνωσης»).
   2.   Τουλάχιστον στην αρχή ή στο τέλος της περιόδου απομόνωσης κάθε αποστολής, ο επίσημος κτηνίατρος επιθεωρεί τις συνθήκες απομόνωσης, συμπεριλαμβανομένης της εξέτασης των μητρώων θνησιμότητας και της κλινικής εξέτασης των πτηνών της εγκεκριμένης εγκατάστασης απομόνωσης ή κάθε μονάδας του εγκεκριμένου κέντρου απομόνωσης.
   Ωστόσο, ο επίσημος κτηνίατρος διενεργεί επιθεωρήσεις τακτικότερα αν τούτο επιβάλλεται από την κατάσταση της νόσου.
   Άρθρο 12
   Εξέταση, δειγματοληψία και δοκιμασίες που εκτελούνται σχετικά με μια αποστολή στη διάρκεια της περιόδου απομόνωσης
   1.   Η εξέταση, η δειγματοληψία και οι διαδικασίες δοκιμασιών για ανίχνευση της γρίπης των πτηνών και της ψευδοπανώλης των πτηνών που ορίζονται στο παράρτημα VI εκτελούνται μετά την άφιξη των πτηνών στην απομόνωση.
   2.   Όταν χρησιμοποιούνται πτηνά-δείκτες, το ελάχιστο μέγεθος δείγματος είναι δέκα πτηνά-δείκτες στην εγκεκριμένη εγκατάσταση απομόνωσης ή σε κάθε μονάδα του εγκεκριμένου κέντρου απομόνωσης.
   3.   Τα πτηνά-δείκτες που χρησιμοποιούνται για την εξέταση, τη δειγματοληψία και τις διαδικασίες δοκιμασιών:
   
               α)
            
            
               είναι ηλικίας τουλάχιστον τριών εβδομάδων, χρησιμοποιούνται δε μόνο μία φορά για τους ανωτέρω σκοπούς·
            
         
               β)
            
            
               φέρουν στο πόδι κρίκο αναγνώρισης για την ταυτοποίησή τους ή ταυτοποιούνται με άλλα στοιχεία τα οποία δεν μπορούν να απαλειφθούν·
            
         
               γ)
            
            
               δεν έχουν εμβολιασθεί και έχουν αποδειχθεί οροαρνητικά για γρίπη των πτηνών και ψευδοπανώλη των πτηνών 14 ημέρες πριν από την έναρξη της περιόδου απομόνωσης·
            
         
               δ)
            
            
               έχουν τοποθετηθεί στην εγκεκριμένη εγκατάσταση ή σε μονάδα εγκεκριμένου κέντρου απομόνωσης πριν από την άφιξη των πτηνών στον κοινό χώρο και όσο το δυνατόν πλησιέστερα στα πτηνά, κατά τρόπο ώστε να εξασφαλίζεται η στενή επαφή μεταξύ των πτηνών-δεικτών και των απεκκρίσεων των πτηνών που βρίσκονται σε απομόνωση.
            
         Άρθρο 13
   Ενέργειες σε περίπτωση υποψίας νόσου σε εγκεκριμένη εγκατάσταση ή κέντρο απομόνωσης
   1.   Αν στη διάρκεια της περιόδου απομόνωσης σε εγκεκριμένη εγκατάσταση απομόνωσης υπάρξουν υπόνοιες ότι ένα ή περισσότερα πτηνά ή/και πτηνά-δείκτες έχουν προσβληθεί από γρίπη των πτηνών ή ψευδοπανώλη των πτηνών, λαμβάνονται τα ακόλουθα μέτρα:
   
               α)
            
            
               σύμφωνα με την παράγραφο 2 του παραρτήματος VI, λαμβάνονται δείγματα για ιολογική εξέταση από τα πτηνά αυτά και από τα πτηνά-δείκτες, και τα δείγματα αυτά αναλύονται·
            
         
               β)
            
            
               όλα τα ανωτέρω πτηνά και πτηνά-δείκτες θανατώνονται και καταστρέφονται·
            
         
               γ)
            
            
               η εγκεκριμένη εγκατάσταση απομόνωσης καθαρίζεται και απολυμαίνεται·
            
         
               δ)
            
            
               επί 21 ημέρες μετά τον τελικό καθαρισμό και απολύμανση κανένα πτηνό δεν εισάγεται στην εγκεκριμένη εγκατάσταση απομόνωσης.
            
         2.   Αν στη διάρκεια της περιόδου απομόνωσης σε εγκεκριμένο κέντρο απομόνωσης υπάρξουν υπόνοιες ότι ένα ή περισσότερα πτηνά ή/και πτηνά-δείκτες σε μία μονάδα του κέντρου απομόνωσης έχουν προσβληθεί από γρίπη των πτηνών ή ψευδοπανώλη των πτηνών, λαμβάνονται τα ακόλουθα μέτρα:
   
               α)
            
            
               σύμφωνα με την παράγραφο 2 του παραρτήματος VI, λαμβάνονται δείγματα για ιολογική εξέταση από τα πτηνά αυτά και από τα πτηνά-δείκτες, και τα δείγματα αυτά αναλύονται·
            
         
               β)
            
            
               όλα τα ανωτέρω πτηνά και πτηνά-δείκτες θανατώνονται και καταστρέφονται·
            
         
               γ)
            
            
               η συγκεκριμένη μονάδα καθαρίζεται και απολυμαίνεται·
            
         
               δ)
            
            
               λαμβάνονται τα εξής δείγματα:
               
                           i)
                        
                        
                           αν χρησιμοποιούνται πτηνά-δείκτες, τουλάχιστον 21 ημέρες μετά τον τελικό καθαρισμό και την απολύμανση της συγκεκριμένης μονάδας λαμβάνονται δείγματα για ορολογική εξέταση, σύμφωνα με το παράρτημα VI, από πτηνά-δείκτες στις άλλες μονάδες απομόνωσης· είτε
                        
                     
                           ii)
                        
                        
                           αν δεν χρησιμοποιούνται πτηνά-δείκτες, από 7 έως 15 ημέρες μετά τον τελικό καθαρισμό και την απολύμανση λαμβάνονται δείγματα για ιολογική εξέταση, σύμφωνα με την παράγραφο 2 του παραρτήματος VI, από πτηνά στις άλλες μονάδες απομόνωσης·
                        
                     
         
               ε)
            
            
               τα πτηνά δεν πρέπει να εγκαταλείψουν το συγκεκριμένο εγκεκριμένο κέντρο απομόνωσης μέχρι να επιβεβαιωθεί ότι τα αποτελέσματα της δειγματοληψίας που αναφέρεται στο στοιχείο δ) είναι αρνητικά·
            
         3.   Τα κράτη μέλη ενημερώνουν την Επιτροπή σχετικά με κάθε μέτρο που λαμβάνουν δυνάμει του παρόντος άρθρου.
   Άρθρο 14
   Παρεκκλίσεις σε περίπτωση θετικού αποτελέσματος γρίπης των πτηνών χαμηλής παθογονικότητας ή ψευδοπανώλης των πτηνών σε εγκεκριμένη εγκατάσταση ή κέντρο απομόνωσης
   1.   Αν κατά την περίοδο απομόνωσης διαπιστωθεί ότι ένα ή περισσότερα πτηνά ή/και πτηνά-δείκτες έχουν προσβληθεί από γρίπη των πτηνών χαμηλής παθογονικότητας (ΓΠΧΠ) ή από ψευδοπανώλη των πτηνών, η αρμόδια αρχή, με βάση την εκτίμηση της επικινδυνότητας, μπορεί να χορηγήσει παρεκκλίσεις από τα μέτρα που προβλέπονται στο άρθρο 13 παράγραφος 1 στοιχείο β) και παράγραφος 2 στοιχείο β), εφόσον οι εν λόγω παρεκκλίσεις δεν θέτουν σε κίνδυνο τον έλεγχο της νόσου («η παρέκκλιση»).
   Τα κράτη μέλη ενημερώνουν αμέσως την Επιτροπή για τις ενδεχόμενες παρεκκλίσεις.
   2.   Αν στη διάρκεια επιθεώρησης, από επίσημο κτηνίατρο, εγκεκριμένης εγκατάστασης ή κέντρου απομόνωσης για το οποίο έχει χορηγηθεί παρέκκλιση, διαπιστωθεί ότι ένα ή περισσότερα πτηνά ή/και πτηνά-δείκτες έχουν προσβληθεί από ΓΠΧΠ ή ψευδοπανώλη των πτηνών, εφαρμόζονται τα μέτρα που προβλέπονται στις παραγράφους 3 έως 7.
   Τα κράτη μέλη ενημερώνουν αμέσως την Επιτροπή για κάθε τέτοιο μέτρο.
   3.   Σε περίπτωση θετικού ευρήματος ΓΠΧΠ, αντί για τα τυποποιημένα δείγματα που προβλέπονται στο εγχειρίδιο διαγνωστικής, λαμβάνονται τα ακόλουθα δείγματα για εργαστηριακές δοκιμές 21 ημέρες μετά την ημερομηνία του τελευταίου θετικού ευρήματος ΓΠΧΠ στην εγκεκριμένη εγκατάσταση απομόνωσης ή από κάθε μονάδα του εγκεκριμένου κέντρου απομόνωσης και με συχνότητα 21 ημερών:
   
               α)
            
            
               δείγματα από τυχόν νεκρά πτηνά-δείκτες ή άλλα πτηνά που είναι παρόντα κατά τη δειγματοληψία·
            
         
               β)
            
            
               επιχρίσματα τραχείας/στοματοφαρυγγικά επιχρίσματα και επιχρίσματα απεκκρίσεων από 60 τουλάχιστον πτηνά ή από όλα τα πτηνά εάν υπάρχουν λιγότερα από 60 πτηνά στην εγκεκριμένη εγκατάσταση απομόνωσης ή στη συγκεκριμένη μονάδα του εγκεκριμένου κέντρου απομόνωσης· ή, αν πρόκειται για μικρού μεγέθους εξωτικά πτηνά που δεν είναι συνηθισμένα στην επαφή με τον άνθρωπο ή αν η επαφή αυτή θα ήταν επικίνδυνη για τον άνθρωπο, συλλέγονται δείγματα νωπών κοπράνων· η δειγματοληψία και οι εργαστηριακές δοκιμές των εν λόγω δειγμάτων συνεχίζονται έως ότου προκύψουν δύο διαδοχικά αρνητικά εργαστηριακά αποτελέσματα, το ένα από τα οποία πρέπει να προκύψει τουλάχιστον με συχνότητα 21 ημερών.
            
         Ωστόσο, η αρμόδια αρχή μπορεί να χορηγεί παρεκκλίσεις από το μέγεθος του δείγματος που προβλέπεται στην παρούσα παράγραφο, με βάση το αποτέλεσμα της εκτίμησης της επικινδυνότητας.
   4.   Σε περίπτωση θετικού ευρήματος ψευδοπανώλης των πτηνών, η αρμόδια αρχή μπορεί να χορηγήσει παρέκκλιση μόνον αν εντός 30 ημερών από το θάνατο ή την κλινική ανάρρωση του τελευταίου κρούσματος της νόσου έχει διενεργηθεί, σύμφωνα με τις παραγράφους 1 και 2 του παραρτήματος VI και μη λαμβανομένης υπόψη της εκεί καθοριζόμενης προθεσμίας, δειγματοληψία με αρνητικά αποτελέσματα.
   5.   Τα πτηνά εξέρχονται από την απομόνωση μόνο μετά την παρέλευση της περιόδου εργαστηριακών δοκιμών που προβλέπεται στην παράγραφο 3.
   6.   Η εγκεκριμένη εγκατάσταση απομόνωσης ή η συγκεκριμένη μονάδα του εγκεκριμένου κέντρου απομόνωσης καθαρίζεται και απολυμαίνεται μετά την εκκένωση. Οποιοδήποτε υλικό ή απόρριμμα που έχει πιθανότητα να έχει μολυνθεί καταστρέφεται κατά τρόπο ώστε να εξασφαλίζεται η μη εξάπλωση και η καταστροφή του παθογόνου κατά τρόπο ώστε να εξασφαλίζεται η καταστροφή του ιού της ΓΠΧΠ ή της ψευδοπανώλης των πτηνών, όπως επίσης και όλα τα απορρίμματα που έχουν συσσωρευτεί στη διάρκεια της περιόδου εργαστηριακών δοκιμών που προβλέπεται στην παράγραφο 3.
   7.   Η ανασύσταση του σμήνους των πτηνών στην εγκεκριμένη εγκατάσταση ή κέντρο απομόνωσης δεν πραγματοποιείται πριν από την παρέλευση 21 ημερών από την ημερομηνία ολοκλήρωσης του τελικού καθαρισμού και της απολύμανσης που προβλέπονται στην παράγραφο 6.
   Άρθρο 15
   Ενέργειες σε περίπτωση υπόνοιας για ψιττάκωση
   Εάν, κατά τη διάρκεια της περιόδου απομόνωσης σε εγκεκριμένη εγκατάσταση ή κέντρο απομόνωσης, υπάρχει η υποψία ή έχει επιβεβαιωθεί ότι ψιττακοειδή έχουν μολυνθεί από Chlamydophyla psittaci, όλα τα πτηνά της αποστολής υποβάλλονται σε αγωγή με μέθοδο που έχει εγκριθεί από την αρμόδια αρχή και η περίοδος απομόνωσης παρατείνεται τουλάχιστον κατά δύο μήνες μετά την τελευταία περίπτωση που έχει καταχωριστεί.
   Άρθρο 16
   Έξοδος από την απομόνωση
   Τα πτηνά εξέρχονται από την απομόνωση σε εγκεκριμένη εγκατάσταση ή κέντρο απομόνωσης μόνο με γραπτή έγκριση επίσημου κτηνιάτρου.
   Άρθρο 17
   Απαιτήσεις για την κοινοποίηση και την υποβολή εκθέσεων
   1.   Τα κράτη μέλη κοινοποιούν στην Επιτροπή εντός 24 ωρών κάθε κρούσμα γρίπης των πτηνών ή ψευδοπανώλης των πτηνών το οποίο ανιχνεύεται σε εγκεκριμένη εγκατάσταση ή κέντρο απομόνωσης.
   2.   Τα κράτη μέλη διαβιβάζουν στην Επιτροπή τις ακόλουθες πληροφορίες σε ετήσια βάση:
   
               α)
            
            
               τον αριθμό των πτηνών που έχουν εισαχθεί μέσω εγκεκριμένων εγκαταστάσεων και κέντρων απομόνωσης, ανά είδος και ανά εγκεκριμένη εγκατάσταση εκτροφής προέλευσης·
            
         
               β)
            
            
               πληροφορίες σχετικά με το ποσοστό θνησιμότητας των εισαχθέντων πτηνών από τη διαδικασία πιστοποίησης της υγείας των ζώων στη χώρα προέλευσης έως τη λήξη της περιόδου απομόνωσης·
            
         
               γ)
            
            
               τον αριθμό των θετικών ευρημάτων γρίπης των πτηνών, ψευδοπανώλης των πτηνών και ψιττάκωσης σε εγκεκριμένες εγκαταστάσεις ή κέντρα απομόνωσης.
            
         Άρθρο 18
   Δαπάνες σχετικά με την περίοδο απομόνωσης
   Ο εισαγωγέας φέρει το βάρος όλων των εξόδων κατά την περίοδο απομόνωσης τα οποία συνεπάγεται η εφαρμογή του παρόντος κανονισμού.
   Άρθρο 19
   Καταργούμενες διατάξεις
   Οι αποφάσεις 2000/666/ΕΚ και 2005/760/ΕΚ καταργούνται.
   Άρθρο 20
   Έναρξη ισχύος και εφαρμογής
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).
   
      (2)  ΕΕ L 268 της 14.9.1992, σ. 54. Οδηγία όπως τροποποιήθηκε τελευταία με την οδηγία 2004/68/ΕΚ (ΕΕ L 139 της 30.4.2004, σ. 321)· διορθώθηκε στην ΕΕ L 226 της 25.6.2006, σ. 128.
   
      (3)  ΕΕ L 278 της 31.10.2000, σ. 26. Απόφαση όπως τροποποιήθηκε τελευταία με την απόφαση 2002/279/ΕΚ (ΕΕ L 99 της 16.4.2002, σ. 17).
   
      (4)  ΕΕ L 285 της 28.10.2005, σ. 60. Απόφαση όπως τροποποιήθηκε τελευταία με την απόφαση 2007/183/ΕΚ (βλέπε σελίδα 44 της παρούσας Επίσημης Εφημερίδας).
   
      (5)  ΕΕ L 10 της 14.1.2006, σ. 16.
   
      (6)  ΕΕ L 237 της 31.8.2006, σ. 1.
   
      (7)  ΕΕ L 166 της 19.6.2006, σ. 1.
   
      ΠΑΡΑΡΤΗΜΑ I
      ΚΑΤΑΛΟΓΟΣ ΤΡΙΤΩΝ ΧΩΡΩΝ ΠΟΥ ΜΠΟΡΟΥΝ ΝΑ ΧΡΗΣΙΜΟΠΟΙΟΥΝ ΤΟ ΠΙΣΤΟΠΟΙΗΤΙΚΟ ΥΓΕΙΑΣ ΤΩΝ ΖΩΩΝ ΤΟΥ ΠΑΡΑΡΤΗΜΑΤΟΣ ΙΙΙ
      Οι τρίτες χώρες ή τα τμήματα τρίτων χωρών που αναφέρονται στις στήλες 1 και 3 του πίνακα στο μέρος 1 του παραρτήματος Ι της απόφασης 2006/696/ΕΚ της Επιτροπής (1), όπου η στήλη 4 του εν λόγω πίνακα ορίζει ένα υπόδειγμα κτηνιατρικού πιστοποιητικού για τα πουλερικά αναπαραγωγής ή κρεατοπαραγωγής εκτός από τις στρουθιονίδες (BPP).
      
         (1)  ΕΕ L 295 της 25.10.2006, σ. 1.
   
   
      ΠΑΡΑΡΤΗΜΑ II
      ΟΡΟΙ ΠΟΥ ΔΙΕΠΟΥΝ ΤΗΝ ΕΓΚΡΙΣΗ ΤΩΝ ΕΓΚΑΤΑΣΤΑΣΕΩΝ ΕΚΤΡΟΦΗΣ ΣΤΗΝ ΤΡΙΤΗ ΧΩΡΑ ΠΡΟΕΛΕΥΣΗΣ ΣΥΜΦΩΝΑ ΜΕ ΤΟ ΑΡΘΡΟ 4
      ΚΕΦΑΛΑΙΟ 1
      Έγκριση εγκαταστάσεων εκτροφής
      Για να λάβουν έγκριση σύμφωνα με το άρθρο 4, οι εγκαταστάσεις εκτροφής πρέπει να πληρούν τους όρους του παρόντος κεφαλαίου:
      
                  1.
               
               
                  Η εγκατάσταση εκτροφής πρέπει να είναι σαφώς οροθετημένη και διαχωρισμένη από το περιβάλλον της ή τα ζώα να είναι σταβλισμένα και να φυλάσσονται κατά τρόπο ώστε να μη δημιουργούν κινδύνους για την υγεία σε κτηνοτροφικές εκμεταλλεύσεις των οποίων η κατάσταση της υγείας θα μπορούσε να απειληθεί.
               
            
                  2.
               
               
                  Πρέπει να διαθέτει επαρκή μέσα για τη σύλληψη, το σταβλισμό και την απομόνωση των ζώων, καθώς και κατάλληλες εγκαταστάσεις απομόνωσης και εγκεκριμένες διαδικασίες για ζώα που προέρχονται από μη εγκεκριμένες εγκαταστάσεις.
               
            
                  3.
               
               
                  Ο υπεύθυνος της εγκατάστασης εκτροφής πρέπει να διαθέτει επαρκή εμπειρία στην εκτροφή πτηνών.
               
            
                  4.
               
               
                  Η εγκατάσταση εκτροφής πρέπει να είναι απαλλαγμένη από γρίπη των πτηνών, ψευδοπανώλη των πτηνών και ψιττάκωση (Chlamydophyla psittaci)· για να δηλωθεί ως απαλλαγμένη από τις εν λόγω ασθένειες, η αρμόδια αρχή αξιολογεί τα μητρώα που αφορούν την κατάσταση της υγείας των ζώων, μητρώα που έχουν διατηρηθεί κατά τη διάρκεια τουλάχιστον των τριών τελευταίων ετών πριν από την ημερομηνία της αίτησης έγκρισης, καθώς και τα αποτελέσματα των κλινικών και εργαστηριακών εξετάσεων στις οποίες έχουν υποβληθεί τα ζώα. Ωστόσο, οι νέες εγκαταστάσεις εκτροφής εγκρίνονται μόνο με βάση τα αποτελέσματα των κλινικών και εργαστηριακών δοκιμασιών που έχουν διενεργηθεί στα ζώα αυτών των εγκαταστάσεων.
               
            
                  5.
               
               
                  Πρέπει να τηρεί επικαιροποιημένα μητρώα με τα ακόλουθα στοιχεία:
                  
                              α)
                           
                           
                              τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης εάν είναι εφικτό) των ζώων κάθε είδους που υπάρχει στην εγκατάσταση εκτροφής·
                           
                        
                              β)
                           
                           
                              τον αριθμό και τα χαρακτηριστικά (ηλικία, φύλο, είδος και ατομικά στοιχεία ταυτοποίησης εάν είναι εφικτό) των ζώων που εισέρχονται ή που εγκαταλείπουν την εκμετάλλευση εκτροφής, καθώς και στοιχεία σχετικά με την προέλευση ή τον προορισμό τους, σχετικά με τη μεταφορά από ή προς την εκμετάλλευση εκτροφής και την κατάσταση της υγείας των ζώων·
                           
                        
                              γ)
                           
                           
                              τα αποτελέσματα των αιματολογικών εξετάσεων ή κάθε άλλης διαγνωστικής μεθόδου·
                           
                        
                              δ)
                           
                           
                              τις περιπτώσεις εκδήλωσης ασθένειας και, ενδεχομένως, τη χορηγηθείσα αγωγή·
                           
                        
                              ε)
                           
                           
                              τα αποτελέσματα της νεκροτομής όλων των ζώων που αποθνήσκουν στην εκμετάλλευση εκτροφής, συμπεριλαμβανομένων των θνησιγενών ζώων·
                           
                        
                              στ)
                           
                           
                              τις διαπιστώσεις που πραγματοποιήθηκαν καθ’ όλη την περίοδο απομόνωσης ή καραντίνας.
                           
                        
            
                  6.
               
               
                  Η εγκατάσταση εκτροφής πρέπει είτε να έχει αναθέσει σε αρμόδιο εργαστήριο τη διενέργεια νεκροτομής είτε να διαθέτει έναν ή περισσότερους χώρους όπου δύνανται να διεξάγονται οι εν λόγω εξετάσεις από αρμόδιο άτομο υπό τον έλεγχο του εγκεκριμένου κτηνιάτρου.
               
            
                  7.
               
               
                  Η εγκατάσταση εκτροφής πρέπει είτε να διαθέτει τις κατάλληλες ρυθμίσεις ή εγκαταστάσεις επιτόπου για την ενδεδειγμένη απομάκρυνση των πτωμάτων των ζώων που πέθαναν κατόπιν ασθενείας ή με ευθανασία.
               
            
                  8.
               
               
                  Η εγκατάσταση εκτροφής πρέπει να εξασφαλίζει, με συμβασιακά ή νομικά μέσα, την παροχή υπηρεσιών κτηνιάτρου που έχει εγκριθεί και τελεί υπό τον έλεγχο της αρμόδιας αρχής της εξάγουσας τρίτης χώρας, και ο οποίος:
                  
                              α)
                           
                           
                              εξασφαλίζει ότι τα ενδεδειγμένα μέτρα παρακολούθησης και ελέγχου ασθενειών σχετικά με την κατάσταση της ασθένειας στη συγκεκριμένη χώρα εγκρίνονται από την αρμόδια αρχή και εφαρμόζονται στην εγκατάσταση εκτροφής. Τα μέτρα αυτά περιλαμβάνουν:
                              
                                          i)
                                       
                                       
                                          ένα ετήσιο πρόγραμμα παρακολούθησης της ασθένειας, συμπεριλαμβανομένου του κατάλληλου ελέγχου των ζώων για την ανίχνευση ζωονόσων·
                                       
                                    
                                          ii)
                                       
                                       
                                          κλινικές, εργαστηριακές και μεταθανάτιες δοκιμές στα ζώα για τα οποία υπάρχει υποψία ότι έχουν μολυνθεί από μεταδοτικές ασθένειες·
                                       
                                    
                                          iii)
                                       
                                       
                                          τον ενδεδειγμένο εμβολιασμό των ευπρόσβλητων ζώων κατά των μεταδοτικών ασθενειών, σύμφωνα με το εγχειρίδιο των διαγνωστικών δοκιμών και εμβολίων για τα χερσαία ζώα του Διεθνούς Γραφείου Επιζωοτιών (ΟΙΕ)·
                                       
                                    
                        
                              β)
                           
                           
                              φροντίζει ώστε κάθε ύποπτος θάνατος ή η εμφάνιση οποιουδήποτε συμπτώματος που δημιουργεί υπόνοιες ότι τα ζώα έχουν προσβληθεί από γρίπη των πτηνών, ψευδοπανώλη των πτηνών ή ψιττάκωση, να κοινοποιείται αμέσως στην αρμόδια αρχή της τρίτης χώρας·
                           
                        
                              γ)
                           
                           
                              μεριμνά ώστε τα ζώα που εισέρχονται στην εγκατάσταση εκτροφής να έχουν απομονωθεί δεόντως, σύμφωνα με τις απαιτήσεις του παρόντος κανονισμού και σύμφωνα με τυχόν οδηγίες από την αρμόδια αρχή·
                           
                        
                              δ)
                           
                           
                              είναι υπεύθυνος για την καθημερινή τήρηση των απαιτήσεων υγείας του παρόντος κανονισμού για τα ζώα και την εφαρμογή της κοινοτικής νομοθεσίας για την καλή διαβίωση των ζώων κατά τη μεταφορά·
                           
                        
            
                  9.
               
               
                  Αν στην εκμετάλλευση εκτρέφονται ζώα που προορίζονται για εργαστήρια πειραμάτων, η γενική φροντίδα και διαμονή αυτών των ζώων πρέπει να είναι σύμφωνη με τις απαιτήσεις του άρθρου 5 της οδηγίας 86/609/ΕΟΚ του Συμβουλίου (1).
               
            ΚΕΦΑΛΑΙΟ 2
      Διατήρηση της έγκρισης των εγκαταστάσεων εκτροφής
      Οι εγκαταστάσεις εκτροφής παραμένουν εγκεκριμένες μόνον εάν πληρούν τους όρους του παρόντος κεφαλαίου.
      
                  1.
               
               
                  Οι εγκαταστάσεις ελέγχονται από επίσημο κτηνίατρο της αρμόδιας αρχής, ο οποίος:
                  
                              α)
                           
                           
                              εξασφαλίζει την τήρηση των όρων που προβλέπονται από τον παρόντα κανονισμό·
                           
                        
                              β)
                           
                           
                              επισκέπτεται τους χώρους της εγκατάστασης εκτροφής τουλάχιστον μία φορά το χρόνο·
                           
                        
                              γ)
                           
                           
                              ελέγχει τη δραστηριότητα του εγκεκριμένου κτηνιάτρου και την εφαρμογή του ετήσιου προγράμματος παρακολούθησης των ασθενειών·
                           
                        
                              δ)
                           
                           
                              πιστοποιεί ότι τα αποτελέσματα των κλινικών, μεταθανάτιων και εργαστηριακών δοκιμασιών στα ζώα δεν αποκάλυψαν κρούσματα γρίπης των πτηνών, ψευδοπανώλης των πτηνών ή ψιττάκωσης.
                           
                        
            
                  2.
               
               
                  Σύμφωνα με τους όρους που προβλέπονται στον παρόντα κανονισμό, στην εκμετάλλευση εκτροφής εισάγονται μόνο ζώα που προέρχονται από άλλη εγκεκριμένη εγκατάσταση εκτροφής.
               
            
                  3.
               
               
                  Η εγκατάσταση εκτροφής φυλάσσει τα μητρώα που αναφέρονται στην παράγραφο 5 του κεφαλαίου 1 επί δέκα τουλάχιστον έτη μετά την ημερομηνία έγκρισης.
               
            ΚΕΦΑΛΑΙΟ 3
      Περίοδος απομόνωσης των πτηνών που εισάγονται από άλλες πηγές εκτός από εγκεκριμένες εγκαταστάσεις εκτροφής
      Κατά παρέκκλιση από την παράγραφο 2 του κεφαλαίου 2, τα πτηνά που εισάγονται από πηγές άλλες εκτός των εγκεκριμένων εγκαταστάσεων εκτροφής, μπορούν να εισάγονται σε μια εγκατάσταση εκτροφής αφού η αρμόδια αρχή χορηγήσει τη σχετική έγκριση, εφόσον τα ζώα αυτά υποβληθούν σε περίοδο απομόνωσης σύμφωνα με τις οδηγίες της αρμόδιας αρχής πριν από την προσθήκη τους στη συλλογή. Η περίοδος απομόνωσης πρέπει να είναι τουλάχιστον 30 ημέρες.
      ΚΕΦΑΛΑΙΟ 4
      Αναστολή, ανάκληση ή επανέγκριση των εγκαταστάσεων εκτροφής
      Οι διαδικασίες σχετικά με τη μερική ή ολική αναστολή, ανάκληση ή εκ νέου έγκριση των εγκαταστάσεων εκτροφής πρέπει να είναι σύμφωνες με τους όρους του παρόντος κεφαλαίου.
      
                  1.
               
               
                  Εάν η αρμόδια αρχή διαπιστώσει ότι μια εγκατάσταση εκτροφής δεν πληροί πλέον τους όρους των κεφαλαίων 1 και 2 ή εάν υπήρξε αλλαγή χρήσης και η εγκατάσταση δεν χρησιμοποιείται πλέον αποκλειστικά για την εκτροφή πτηνών, αναστέλλει ή ανακαλεί την έγκριση αυτής της εγκατάστασης.
               
            
                  2.
               
               
                  Εάν της κοινοποιηθεί υπόνοια γρίπης των πτηνών, ψευδοπανώλης των πτηνών ή ψιττάκωσης, η αρμόδια αρχή αναστέλλει την έγκριση της εγκατάστασης εκτροφής έως ότου αποκλειστεί επίσημα το ενδεχόμενο ασθένειας. Η αρμόδια αρχή μεριμνά ώστε τα απαραίτητα μέτρα για την επιβεβαίωση ή τη διάλυση της υποψίας και για την αποφυγή της τυχόν εξάπλωσης της ασθένειας, να λαμβάνονται σύμφωνα με τις απαιτήσεις της κοινοτικής νομοθεσίας που διέπει τα μέτρα καταπολέμησης της εν λόγω ασθένειας και το εμπόριο ζώων.
               
            
                  3.
               
               
                  Σε περίπτωση επιβεβαίωσης της εμφάνισης ασθένειας, η αρμόδια αρχή, σύμφωνα με το κεφάλαιο 1, μπορεί να εγκρίνει εκ νέου την εγκατάσταστη εκτροφής μόνο μετά τις ακόλουθες ενέργειες:
                  
                              α)
                           
                           
                              την εκρίζωση της ασθένειας και της πηγής της μόλυνσης στην εγκατάσταση εκτροφής·
                           
                        
                              β)
                           
                           
                              τον κατάλληλο καθαρισμό και απολύμανση της εγκατάστασης εκτροφής·
                           
                        
                              γ)
                           
                           
                              την εκπλήρωση των προϋποθέσεων που αναφέρονται στο κεφάλαιο 1 του παρόντος παραρτήματος, εξαιρουμένης της παραγράφου 4.
                           
                        
            
                  4.
               
               
                  Η αρμόδια αρχή ενημερώνει αμέσως την Επιτροπή για την ανάκληση, την αναστολή ή την εκ νέου έγκριση κάθε εγκατάστασης εκτροφής.
               
            
         (1)  ΕΕ L 358 της 18.12.1986, σ. 1. Οδηγία όπως τροποποιήθηκε τελευταία με την οδηγία 2003/65/ΕΚ του Ευρωπαϊκού Κοινοβουλίου και του Συμβουλίου (ΕΕ L 230 της 16.9.2003, σ. 32).
   
   
      ΠΑΡΑΡΤΗΜΑ III
      Όπως αναφέρεται στο στοιχείο ε) του άρθρου 5
      ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ
      για εισαγωγές ορισμένων πτηνών εκτός των πουλερικών που προορίζονται για την Κοινότητα
      
         
      
         
      
         
   
   
      ΠΑΡΑΡΤΗΜΑ IV
      Όπως αναφέρεται στο άρθρο 6
      ΕΛΑΧΙΣΤΟΙ ΟΡΟΙ ΓΙΑ ΤΗΝ ΕΓΚΡΙΣΗ ΤΩΝ ΕΓΚΑΤΑΣΤΑΣΕΩΝ ΚΑΙ ΤΩΝ ΚΕΝΤΡΩΝ ΑΠΟΜΟΝΩΣΗΣ ΠΤΗΝΩΝ
      Οι εγκεκριμένες εγκαταστάσεις και τα εγκεκριμένα κέντρα απομόνωσης πρέπει να πληρούν τους όρους των κεφαλαίων 1 και 2.
      ΚΕΦΑΛΑΙΟ 1
      Κατασκευή και εξοπλισμός των εγκαταστάσεων ή των κέντρων απομόνωσης
      
                  1.
               
               
                  Η εγκατάσταση ή το κέντρο απομόνωσης πρέπει να είναι ξεχωριστό κτίσμα ή κτίσματα και να βρίσκεται χωριστά από εκμεταλλεύσεις πουλερικών και άλλων πτηνών και σε απόσταση που καθορίζεται από την αρμόδια αρχή με βάση εκτίμηση της επικινδυνότητας λαμβανομένων υπόψη των επιδημιολογικών δεδομένων της γρίπης των πτηνών και της ψευδοπανώλης των πτηνών. Οι θύρες εισόδου/εξόδου πρέπει να κλειδώνουν και να φέρουν την ένδειξη: «ΑΠΟΜΟΝΩΣΗ — Απαγορεύεται η είσοδος μη εντεταλμένων ατόμων».
               
            
                  2.
               
               
                  Κάθε μονάδα απομόνωσης του κέντρου απομόνωσης πρέπει να διαθέτει χωριστό χώρο.
               
            
                  3.
               
               
                  Στην εγκατάσταση απομόνωσης δεν πρέπει να υπάρχει δυνατότητα πρόσβασης άλλων πτηνών, εντόμων και τρωκτικών και να υπάρχει δυνατότητα ερμητικού κλεισίματος για υποκαπνισμό.
               
            
                  4.
               
               
                  Η εγκεκριμένη εγκατάσταση απομόνωσης και κάθε μονάδα εγκεκριμένου κέντρου απομόνωσης πρέπει να διαθέτει διατάξεις για το πλύσιμο των χεριών.
               
            
                  5.
               
               
                  Οι θύρες εισόδου και εξόδου στην εγκεκριμένη εγκατάσταση και σε κάθε μονάδα εγκεκριμένου κέντρου απομόνωσης πρέπει να είναι θύρες διπλού συστήματος.
               
            
                  6.
               
               
                  Πρέπει να τοποθετηθούν υγειονομικά δρύφακτα σε όλες τις εισόδους/εξόδους της εγκεκριμένης εγκατάστασης απομόνωσης και των διαφόρων μονάδων των εγκεκριμένων κέντρων απομόνωσης.
               
            
                  7.
               
               
                  Όλος ο εξοπλισμός πρέπει να είναι έτσι κατασκευασμένος ώστε να μπορεί να καθαρίζεται και να απολυμαίνεται.
               
            
                  8.
               
               
                  Η αποθήκη ζωοτροφών πρέπει να είναι αδιαπέραστη από πτηνά και τρωκτικά και να προστατεύεται από τα έντομα.
               
            
                  9.
               
               
                  Πρέπει να υπάρχει περιέκτης απορριμμάτων αδιαπέραστος από τα πτηνά και τα τρωκτικά.
               
            
                  10.
               
               
                  Πρέπει να υπάρχει ψυγείο ή/και καταψύκτης διατήρησης των σφαγίων της εκμετάλλευσης.
               
            ΚΕΦΑΛΑΙΟ 2
      Απαιτήσεις διαχείρισης
      
                  1.
               
               
                  Οι εγκεκριμένες εγκαταστάσεις και τα εγκεκριμένα κέντρα απομόνωσης πρέπει:
                  
                              α)
                           
                           
                              να διαθέτουν αποτελεσματικό σύστημα ελέγχου για την εξασφάλιση της κατάλληλης παρακολούθησης των ζώων·
                           
                        
                              β)
                           
                           
                              να βρίσκονται υπό τον έλεγχο και την ευθύνη του επίσημου κτηνίατρου·
                           
                        
                              γ)
                           
                           
                              να καθαρίζονται και να απολυμαίνονται σύμφωνα με πρόγραμμα που έχει εγκριθεί από την αρμόδια αρχή και στη συνέχεια να ακολουθεί η ενδεδειγμένη περίοδος διακοπής της λειτουργίας της εγκατάστασης/του κέντρου· τα προϊόντα απολύμανσης που χρησιμοποιούνται πρέπει να έχουν εγκριθεί για το σκοπό αυτό από την αρμόδια αρχή.
                           
                        
            
                  2.
               
               
                  Για κάθε αποστολή πτηνών που βρίσκονται σε περίοδο απομόνωσης:
                  
                              α)
                           
                           
                              η εγκεκριμένη εγκατάσταση απομόνωσης ή η μονάδα εγκεκριμένου κέντρου απομόνωσης καθαρίζεται και απολυμαίνεται και στη συνέχεια παραμένει κενή επί τουλάχιστον επτά ημέρες πριν από την είσοδο των εισαχθέντων πτηνών·
                           
                        
                              β)
                           
                           
                              η αποστολή των πτηνών πρέπει να προέρχεται από μία εγκεκριμένη εγκατάσταση εκτροφής της τρίτης χώρας προέλευσης και η εισαγωγή της να πραγματοποιείται το πολύ εντός 48 ωρών·
                           
                        
                              γ)
                           
                           
                              η περίοδος απομόνωσης ξεκινά με την είσοδο του τελευταίου πτηνού·
                           
                        
                              δ)
                           
                           
                              η εγκεκριμένη εγκατάσταση απομόνωσης ή η μονάδα εγκεκριμένου κέντρου απομόνωσης εκκενώνεται, καθαρίζεται και απολυμαίνεται μετά τη λήξη της περιόδου απομόνωσης.
                           
                        
            
                  3.
               
               
                  Λαμβάνονται κατάλληλα μέτρα για την πρόληψη διασταυρούμενης μόλυνσης μεταξύ των εισερχόμενων και των εξερχόμενων αποστολών.
               
            
                  4.
               
               
                  Απαγορεύεται η είσοδος μη εντεταλμένων ατόμων στην εγκεκριμένη εγκατάσταση ή κέντρο απομόνωσης.
               
            
                  5.
               
               
                  Τα άτομα που εισέρχονται στην εγκεκριμένη εγκατάσταση ή κέντρο απομόνωσης φέρουν προστατευτικά ενδύματα και υποδήματα.
               
            
                  6.
               
               
                  Το προσωπικό δεν πρέπει να έρχεται σε επαφή λόγω του ενδεχομένου μόλυνσης μεταξύ των εγκεκριμένων εγκαταστάσεων απομόνωσης ή μονάδων εγκεκριμένων κέντρων απομόνωσης.
               
            
                  7.
               
               
                  Υπάρχει διαθέσιμος ο κατάλληλος εξοπλισμός για το πλύσιμο και την απολύμανση.
               
            
                  8.
               
               
                  Εάν η ταυτοποίηση γίνεται με χρήση ηλεκτρονικού αναμεταδότη, στην εγκεκριμένη εγκατάσταση ή κέντρο απομόνωσης πρέπει να υπάρχει κατάλληλη συσκευή ανάγνωσης του ηλεκτρονικού αναμεταδότη.
               
            
                  9.
               
               
                  Οι κλωβοί ή τα δικτυωτά κιβώτια που χρησιμοποιήθηκαν για τη μεταφορά πλένονται και απολυμαίνονται στην εγκεκριμένη εγκατάσταση ή κέντρο απομόνωσης, εκτός εάν καταστραφούν. Σε περίπτωση επαναχρησιμοποίησης, πρέπει να είναι κατασκευασμένα από υλικά που να επιτρέπουν τον αποτελεσματικό καθαρισμό και απολύμανσή τους. Οι κλωβοί και τα κιβώτια πρέπει να καταστραφούν κατά τρόπο ώστε να αποφεύγεται η διάδοση νοσογόνων παραγόντων.
               
            
                  10.
               
               
                  Τα απορρίμματα και άχρηστα αντικείμενα συλλέγονται τακτικά, αποθηκεύονται στο κιβώτιο απορριμμάτων και στη συνέχεια υποβάλλονται σε επεξεργασία κατά τρόπο ώστε να αποφεύγεται η διάδοση νοσογόνων παραγόντων.
               
            
                  11.
               
               
                  Τα σφάγια των νεκρών πτηνών εξετάζονται σε επίσημο εργαστήριο που ορίζεται από την αρμόδια αρχή.
               
            
                  12.
               
               
                  Οι αναγκαίες αναλύσεις και αγωγές των πτηνών πραγματοποιούνται κατόπιν διαβούλευσης και υπό τον έλεγχο του επίσημου κτηνιάτρου.
               
            
                  13.
               
               
                  Ο επίσημος κτηνίατρος ενημερώνεται για κάθε ασθένεια και θάνατο πτηνών ή/και πτηνών-δεικτών κατά την περίοδο απομόνωσης.
               
            
                  14.
               
               
                  Το άτομο που είναι υπεύθυνο για την εγκεκριμένη εγκατάσταση ή κέντρο απομόνωσης πρέπει να κρατά μητρώο με:
                  
                              α)
                           
                           
                              την ημερομηνία, τον αριθμό και τα είδη των εισερχόμενων και εξερχόμενων πτηνών για κάθε αποστολή·
                           
                        
                              β)
                           
                           
                              τα αντίγραφα των πιστοποιητικών υγείας των ζώων και των κοινών κτηνιατρικών εγγράφων εισόδου που συνοδεύουν τα εισαγόμενα πτηνά·
                           
                        
                              γ)
                           
                           
                              την καταχώριση των ατομικών αριθμών ταυτοποίησης των εισαχθέντων πτηνών· εάν η ταυτοποίηση πραγματοποιείται με ηλεκτρονικό αναμεταδότη, τα στοιχεία του είδους του αναμεταδότη και της συσκευής ανάγνωσής του·
                           
                        
                              δ)
                           
                           
                              εάν στην εγκατάσταση ή το κέντρο απομόνωσης χρησιμοποιούνται πτηνά-δείκτες, τον αριθμό και το σημείο τοποθέτησης των πτηνών-δεικτών στην εγκατάσταση ή το κέντρο απομόνωσης·
                           
                        
                              ε)
                           
                           
                              οποιαδήποτε σημαντική παρατήρηση: περιπτώσεις ασθενειών και αριθμός θανάτων σε ημερήσια βάση·
                           
                        
                              στ)
                           
                           
                              τις ημερομηνίες και τα αποτελέσματα δοκιμασιών·
                           
                        
                              ζ)
                           
                           
                              τα είδη και τις ημερομηνίες αγωγής·
                           
                        
                              η)
                           
                           
                              τα άτομα που εισέρχονται και εξέρχονται από την εγκατάσταση ή το κέντρο απομόνωσης.
                           
                        
            
                  15.
               
               
                  Τα μητρώα που αναφέρονται στην παράγραφο 14 φυλάσσονται επί τουλάχιστον δέκα έτη.
               
            ΚΕΦΑΛΑΙΟ 3
      Αναστολή, ανάκληση ή εκ νέου έγκριση των εγκαταστάσεων και των κέντρων απομόνωσης
      Οι διαδικασίες σχετικά με τη μερική ή ολική αναστολή, ανάκληση ή εκ νέου έγκριση των εγκαταστάσεων και των κέντρων απομόνωσης είναι σύμφωνες με τις προϋποθέσεις που ορίζονται στο παρόν κεφάλαιο.
      
                  1.
               
               
                  Όταν η αρμόδια αρχή διαπιστώσει ότι μια εγκατάσταση ή κέντρο απομόνωσης δεν πληροί πλέον τις προϋποθέσεις που ορίζονται στα κεφάλαια 1 και 2 ή αν υπήρξε αλλαγή χρήσης που δεν καλύπτεται πλέον από τα άρθρα 3 στοιχεία ε) και στ), ενημερώνει την Επιτροπή σχετικά. Οι προαναφερόμενες εγκαταστάσεις ή κέντρα απομόνωσης δεν χρησιμοποιούνται για εισαγωγές σύμφωνα με τον παρόντα κανονισμό.
               
            
                  2.
               
               
                  Για να δοθεί εκ νέου έγκριση σε μια εγκατάσταση ή ένα κέντρο απομόνωσης πρέπει να πληρούνται εκ νέου οι όροι των κεφαλαίων 1 και 2.
               
            
   
      ΠΑΡΑΡΤΗΜΑ V
      ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΚΑΙ ΚΕΝΤΡΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 6 ΠΑΡΑΓΡΑΦΟΣ 1
      
                  Κωδικός ISO της χώρας
               
               
                  Όνομα χώρας
               
               
                  Αριθμός έγκρισης της εγκατάστασης ή του κέντρου απομόνωσης
               
            
                  AT
               
               
                  ΑΥΣΤΡΙΑ
               
               
                  AT OP Q1
               
            
                  AT
               
               
                  ΑΥΣΤΡΙΑ
               
               
                  AT-NK-Q1
               
            
                  AT
               
               
                  ΑΥΣΤΡΙΑ
               
               
                  AT-KO-Q1
               
            
                  AT
               
               
                  ΑΥΣΤΡΙΑ
               
               
                  AT-3-ME-Q1
               
            
                  AT
               
               
                  ΑΥΣΤΡΙΑ
               
               
                  AT-4-KI-Q1
               
            
                  AT
               
               
                  ΑΥΣΤΡΙΑ
               
               
                  AT 4 WL Q 1
               
            
                  AT
               
               
                  ΑΥΣΤΡΙΑ
               
               
                  AT-4-VB-Q1
               
            
                  AT
               
               
                  ΑΥΣΤΡΙΑ
               
               
                  AT 6 10 Q 1
               
            
                  AT
               
               
                  ΑΥΣΤΡΙΑ
               
               
                  AT 6 04 Q 1
               
            
                  BE
               
               
                  ΒΕΛΓΙΟ
               
               
                  BE VQ 1003
               
            
                  BE
               
               
                  ΒΕΛΓΙΟ
               
               
                  BE VQ 1010
               
            
                  BE
               
               
                  ΒΕΛΓΙΟ
               
               
                  BE VQ 1011
               
            
                  BE
               
               
                  ΒΕΛΓΙΟ
               
               
                  BE VQ 1012
               
            
                  BE
               
               
                  ΒΕΛΓΙΟ
               
               
                  BE VQ 1013
               
            
                  BE
               
               
                  ΒΕΛΓΙΟ
               
               
                  BE VQ 1016
               
            
                  BE
               
               
                  ΒΕΛΓΙΟ
               
               
                  BE VQ 1017
               
            
                  BE
               
               
                  ΒΕΛΓΙΟ
               
               
                  BE VQ 3001
               
            
                  BE
               
               
                  ΒΕΛΓΙΟ
               
               
                  BE VQ 3008
               
            
                  BE
               
               
                  ΒΕΛΓΙΟ
               
               
                  BE VQ 3014
               
            
                  BE
               
               
                  ΒΕΛΓΙΟ
               
               
                  BE VQ 3015
               
            
                  BE
               
               
                  ΒΕΛΓΙΟ
               
               
                  BE VQ 4009
               
            
                  BE
               
               
                  ΒΕΛΓΙΟ
               
               
                  BE VQ 4017
               
            
                  BE
               
               
                  ΒΕΛΓΙΟ
               
               
                  BE VQ 7015
               
            
                  CY
               
               
                  ΚΥΠΡΟΣ
               
               
                  CB 0011
               
            
                  CY
               
               
                  ΚΥΠΡΟΣ
               
               
                  CB 0012
               
            
                  CY
               
               
                  ΚΥΠΡΟΣ
               
               
                  CB 0061
               
            
                  CY
               
               
                  ΚΥΠΡΟΣ
               
               
                  CB 0013
               
            
                  CY
               
               
                  ΚΥΠΡΟΣ
               
               
                  CB 0031
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  21750005
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  21750016
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  21750027
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  21750038
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  32750007
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  61750009
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  62750011
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  71750000
               
            
                  CZ
               
               
                  ΤΣΕΧΙΚΗ ΔΗΜΟΚΡΑΤΙΑ
               
               
                  71750011
               
            
                  DE
               
               
                  ΓΕΡΜΑΝΙΑ
               
               
                  BW-1
               
            
                  DE
               
               
                  ΓΕΡΜΑΝΙΑ
               
               
                  BY-1
               
            
                  DE
               
               
                  ΓΕΡΜΑΝΙΑ
               
               
                  BY-2
               
            
                  DE
               
               
                  ΓΕΡΜΑΝΙΑ
               
               
                  BY-3
               
            
                  DE
               
               
                  ΓΕΡΜΑΝΙΑ
               
               
                  BY-4
               
            
                  DE
               
               
                  ΓΕΡΜΑΝΙΑ
               
               
                  HE-1
               
            
                  DE
               
               
                  ΓΕΡΜΑΝΙΑ
               
               
                  NI-1
               
            
                  DE
               
               
                  ΓΕΡΜΑΝΙΑ
               
               
                  NI-2
               
            
                  DE
               
               
                  ΓΕΡΜΑΝΙΑ
               
               
                  NI-3
               
            
                  DE
               
               
                  ΓΕΡΜΑΝΙΑ
               
               
                  NW-1
               
            
                  DE
               
               
                  ΓΕΡΜΑΝΙΑ
               
               
                  NW-2
               
            
                  DE
               
               
                  ΓΕΡΜΑΝΙΑ
               
               
                  NW-3
               
            
                  DE
               
               
                  ΓΕΡΜΑΝΙΑ
               
               
                  NW-4
               
            
                  DE
               
               
                  ΓΕΡΜΑΝΙΑ
               
               
                  NW-5
               
            
                  DE
               
               
                  ΓΕΡΜΑΝΙΑ
               
               
                  NW-6
               
            
                  DE
               
               
                  ΓΕΡΜΑΝΙΑ
               
               
                  NW-7
               
            
                  DE
               
               
                  ΓΕΡΜΑΝΙΑ
               
               
                  NW-8
               
            
                  DE
               
               
                  ΓΕΡΜΑΝΙΑ
               
               
                  RP-1
               
            
                  DE
               
               
                  ΓΕΡΜΑΝΙΑ
               
               
                  SN-1
               
            
                  DE
               
               
                  ΓΕΡΜΑΝΙΑ
               
               
                  SN-2
               
            
                  DE
               
               
                  ΓΕΡΜΑΝΙΑ
               
               
                  ST-1
               
            
                  DE
               
               
                  ΓΕΡΜΑΝΙΑ
               
               
                  SH-1
               
            
                  DE
               
               
                  ΓΕΡΜΑΝΙΑ
               
               
                  TH-1
               
            
                  DE
               
               
                  ΓΕΡΜΑΝΙΑ
               
               
                  TH-2
               
            
                  DK
               
               
                  ΔΑΝΙΑ
               
               
                  DK-VQB-2002-001
               
            
                  ES
               
               
                  ΙΣΠΑΝΙΑ
               
               
                  ES01/02/05
               
            
                  ES
               
               
                  ΙΣΠΑΝΙΑ
               
               
                  ES01/02/01
               
            
                  ES
               
               
                  ΙΣΠΑΝΙΑ
               
               
                  ES05/02/12
               
            
                  ES
               
               
                  ΙΣΠΑΝΙΑ
               
               
                  ES05/03/13
               
            
                  ES
               
               
                  ΙΣΠΑΝΙΑ
               
               
                  ES07/02/02
               
            
                  ES
               
               
                  ΙΣΠΑΝΙΑ
               
               
                  ES08/02/03
               
            
                  ES
               
               
                  ΙΣΠΑΝΙΑ
               
               
                  ES09/02/09
               
            
                  ES
               
               
                  ΙΣΠΑΝΙΑ
               
               
                  ES09/02/10
               
            
                  ES
               
               
                  ΙΣΠΑΝΙΑ
               
               
                  ES13/02/08
               
            
                  ES
               
               
                  ΙΣΠΑΝΙΑ
               
               
                  ES15/02/06
               
            
                  ES
               
               
                  ΙΣΠΑΝΙΑ
               
               
                  ES17/02/07
               
            
                  ES
               
               
                  ΙΣΠΑΝΙΑ
               
               
                  ES04/03/11
               
            
                  ES
               
               
                  ΙΣΠΑΝΙΑ
               
               
                  ES04/03/14
               
            
                  ES
               
               
                  ΙΣΠΑΝΙΑ
               
               
                  ES09/03/15
               
            
                  ES
               
               
                  ΙΣΠΑΝΙΑ
               
               
                  ES01/04/16
               
            
                  ES
               
               
                  ΙΣΠΑΝΙΑ
               
               
                  ES09/04/17
               
            
                  ES
               
               
                  ΙΣΠΑΝΙΑ
               
               
                  ES09/06/18
               
            
                  FR
               
               
                  ΓΑΛΛΙΑ
               
               
                  38.193.01
               
            
                  GR
               
               
                  ΕΛΛΑΔΑ
               
               
                  GR.1
               
            
                  GR
               
               
                  ΕΛΛΑΔΑ
               
               
                  GR.2
               
            
                  HU
               
               
                  ΟΥΓΓΑΡΙΑ
               
               
                  HU12MK001
               
            
                  IE
               
               
                  ΙΡΛΑΝΔΙΑ
               
               
                  IRL-HBQ-1-2003 Unit A
               
            
                  IT
               
               
                  ΙΤΑΛΙΑ
               
               
                  003AL707
               
            
                  IT
               
               
                  ΙΤΑΛΙΑ
               
               
                  305/B/743
               
            
                  IT
               
               
                  ΙΤΑΛΙΑ
               
               
                  132BG603
               
            
                  IT
               
               
                  ΙΤΑΛΙΑ
               
               
                  170BG601
               
            
                  IT
               
               
                  ΙΤΑΛΙΑ
               
               
                  233BG601
               
            
                  IT
               
               
                  ΙΤΑΛΙΑ
               
               
                  068CR003
               
            
                  IT
               
               
                  ΙΤΑΛΙΑ
               
               
                  006FR601
               
            
                  IT
               
               
                  ΙΤΑΛΙΑ
               
               
                  054LCO22
               
            
                  IT
               
               
                  ΙΤΑΛΙΑ
               
               
                  I — 19/ME/01
               
            
                  IT
               
               
                  ΙΤΑΛΙΑ
               
               
                  119RM013
               
            
                  IT
               
               
                  ΙΤΑΛΙΑ
               
               
                  006TS139
               
            
                  IT
               
               
                  ΙΤΑΛΙΑ
               
               
                  133VA023
               
            
                  MT
               
               
                  ΜΑΛΤΑ
               
               
                  BQ 001
               
            
                  NL
               
               
                  ΚΑΤΩ ΧΩΡΕΣ
               
               
                  NL-13000
               
            
                  NL
               
               
                  ΚΑΤΩ ΧΩΡΕΣ
               
               
                  NL-13001
               
            
                  NL
               
               
                  ΚΑΤΩ ΧΩΡΕΣ
               
               
                  NL-13002
               
            
                  NL
               
               
                  ΚΑΤΩ ΧΩΡΕΣ
               
               
                  NL-13003
               
            
                  NL
               
               
                  ΚΑΤΩ ΧΩΡΕΣ
               
               
                  NL-13004
               
            
                  NL
               
               
                  ΚΑΤΩ ΧΩΡΕΣ
               
               
                  NL-13005
               
            
                  NL
               
               
                  ΚΑΤΩ ΧΩΡΕΣ
               
               
                  NL-13006
               
            
                  NL
               
               
                  ΚΑΤΩ ΧΩΡΕΣ
               
               
                  NL-13007
               
            
                  NL
               
               
                  ΚΑΤΩ ΧΩΡΕΣ
               
               
                  NL-13008
               
            
                  NL
               
               
                  ΚΑΤΩ ΧΩΡΕΣ
               
               
                  NL-13009
               
            
                  NL
               
               
                  ΚΑΤΩ ΧΩΡΕΣ
               
               
                  NL-13010
               
            
                  PL
               
               
                  ΠΟΛΩΝΙΑ
               
               
                  14084501
               
            
                  PT
               
               
                  ΠΟΡΤΟΓΑΛΙΑ
               
               
                  05.01/CQA
               
            
                  PT
               
               
                  ΠΟΡΤΟΓΑΛΙΑ
               
               
                  01.02/CQA
               
            
   
      ΠΑΡΑΡΤΗΜΑ VI
      ΔΙΑΔΙΚΑΣΙΕΣ ΕΞΕΤΑΣΗΣ, ΔΕΙΓΜΑΤΟΛΗΨΙΑΣ ΚΑΙ ΔΟΚΙΜΑΣΙΩΝ ΓΙΑ ΓΡΙΠΗ ΤΩΝ ΠΤΗΝΩΝ ΚΑΙ ΨΕΥΔΟΠΑΝΩΛΗ ΤΩΝ ΠΤΗΝΩΝ
      
                  1.
               
               
                  Στη διάρκεια της περιόδου απομόνωσης τα πτηνά-δείκτες ή, εάν δεν χρησιμοποιούνται πτηνά-δείκτες, τα εισαγόμενα πτηνά, υποβάλλονται στις ακόλουθες διαδικασίες:
                  
                              α)
                           
                           
                              Όταν χρησιμοποιούνται πτηνά-δείκτες:
                              
                                          i)
                                       
                                       
                                          λαμβάνονται δείγματα αίματος για ορολογική εξέταση από όλα τα πτηνά-δείκτες το νωρίτερο 21 ημέρες από την έναρξη της περιόδου απομόνωσης των εισαχθέντων πτηνών και τουλάχιστον 3 ημέρες πριν από τη λήξη της περιόδου απομόνωσης·
                                       
                                    
                                          ii)
                                       
                                       
                                          εάν από τα πτηνά-δείκτες προκύψουν θετικά ή μη καταληκτικά ορολογικά αποτελέσματα επί των δειγμάτων που αναφέρονται στο εδάφιο i), τα εισαχθέντα πτηνά υποβάλλονται σε ιολογική εξέταση· λαμβάνονται επιχρίσματα απεκκρίσεων (ή κοπράνων) και επιχρίσματα τραχείας/στοματοφαρυγγικά επιχρίσματα από 60 τουλάχιστον πτηνά ή από όλα τα πτηνά εάν η αποστολή περιλαμβάνει λιγότερα από 60 πτηνά·
                                       
                                    
                        
                              β)
                           
                           
                              εάν δεν χρησιμοποιούνται πτηνά-δείκτες, τα εισαγόμενα πτηνά εξετάζονται ιολογικά (οι ορολογικές δοκιμασίες δεν είναι κατάλληλες). Εντός των πρώτων 7 έως 15 ημερών της περιόδου απομόνωσης λαμβάνονται επιχρίσματα τραχείας/στοματοφαρυγγικά επιχρίσματα ή/και επιχρίσματα απεκκρίσεων (ή κοπράνων) από 60 τουλάχιστον πτηνά ή από όλα τα πτηνά εάν η αποστολή περιλαμβάνει λιγότερα από 60 πτηνά.
                           
                        
            
                  2.
               
               
                  Επιπλέον της προβλεπόμενης στο σημείο 1 δοκιμασίας, λαμβάνονται, προς ιολογική εξέταση, τα ακόλουθα δείγματα:
                  
                              α)
                           
                           
                              επιχρίσματα απεκκρίσεων (ή κοπράνων) και επιχρίσματα τραχείας/στοματοφαρυγγικά επιχρίσματα, εφόσον είναι δυνατόν, από κλινικώς ασθενή πτηνά ή από ασθενή πτηνά-δείκτες·
                           
                        
                              β)
                           
                           
                              από περιεχόμενο εντέρων, εγκεφάλων, τραχείας, πνευμόνων, ήπατος, σπλήνας, νεφρών και άλλων καταφανώς προσβεβλημένων οργάνων, το συντομότερο δυνατόν μετά το θάνατό τους, είτε
                              
                                          i)
                                       
                                       
                                          νεκρών πτηνών-δεικτών και όλων των πτηνών που ήταν νεκρά κατά την άφιξη και αυτών που πέθαναν στη διάρκεια της περιόδου απομόνωσης, είτε
                                       
                                    
                                          ii)
                                       
                                       
                                          σε περίπτωση υψηλής θνησιμότητας στα μικρά πτηνά μεγάλων αποστολών, από ποσοστό τουλάχιστον 10 % των νεκρών πτηνών.
                                       
                                    
                        
            
                  3.
               
               
                  Όλες οι ιολογικές και ορολογικές δοκιμασίες επί των δειγμάτων που έχουν ληφθεί στη διάρκεια της περιόδου απομόνωσης διενεργούνται σε επίσημα εργαστήρια που ορίζονται από την αρμόδια αρχή, σύμφωνα με το εγχειρίδιο διαγνωστικής για τη γρίπη των πτηνών και εγχειρίδιο των διαγνωστικών δοκιμών και εμβολίων για τα χερσαία ζώα του Διεθνούς Γραφείου Επιζωοτιών (ΟΙΕ) για την ψευδοπανώλη των πτηνών. Για την ιολογική εξέταση επιτρέπεται η συγκέντρωση σε μία ομάδα των δειγμάτων μέχρι πέντε το πολύ μεμονωμένων πτηνών. Οι απεκκρίσεις (κόπρανα) πρέπει να συγκεντρώνονται χωριστά από άλλα όργανα και δείγματα ιστών.
               
            
                  4.
               
               
                  Όλα τα απομονωμένα στελέχη ιών πρέπει να υποβάλλονται στο εθνικό εργαστήριο αναφοράς.